ddrg/super_eurlex huggingface dataset:
9. ΕΝΕΡΓΕΙΑ

31968 L 0414: Οδηγία 68/414/ΕΟΚ του Συμβουλίου, της 20ής Δεκεμβρίου 1968, περί υποχρεώσεως διατηρήσεως ενός ελαχίστου επιπέδου αποθεμάτων αργού πετρελαίου ή/και προϊόντων πετρελαίου από τα κράτη μέλη της ΕΟΚ (ΕΕ L 308 της 23.12.1968, σ. 14), όπως τροποποιήθηκε τελευταία από:

- 31998 L 0093: Οδηγία 98/93/ΕΚ του Συμβουλίου της 14.12.1998 (EE L της 358, 31.12.1998, σ. 100).

Κατά παρέκκλιση του άρθρου 1, παράγραφος 1 της οδηγίας 68/414/ΕΚ, το ελάχιστο επίπεδο αποθεμάτων προϊόντων πετρελαίου δεν ισχύει για τη Λετονία έως τις 31 Δεκεμβρίου 2009. Η Λετονία πρέπει να διασφαλίσει ότι το ελάχιστο επίπεδο αποθεμάτων της σε προϊόντα πετρελαίου αντιστοιχεί, για κάθε μία από τις κατηγορίες προϊόντων πετρελαίου που απαριθμούνται στο άρθρο 2, τουλάχιστον στον ακόλουθο αριθμό ημερών μέσης ημερήσιας εσωτερικής κατανάλωσης, όπως ορίζεται στο άρθρο 1, παράγραφος 1:

- 40 ημέρες για προϊόντα της κατηγορίας "πετρέλαια εξωτερικής καύσης — fuel oils" και 23 ημέρες για τις υπόλοιπες κατηγορίες προϊόντων έως την ημερομηνία της προσχώρησης,

- 50 ημέρες για προϊόντα της κατηγορίας "πετρέλαια εξωτερικής καύσης — fuel oils" και 30 ημέρες για τις υπόλοιπες κατηγορίες προϊόντων έως την 31η Δεκεμβρίου 2004,

- 55 ημέρες για προϊόντα της κατηγορίας "πετρέλαια εξωτερικής καύσης — fuel oils" και 35,5 ημέρες για τις υπόλοιπες κατηγορίες προϊόντων έως την 31η Δεκεμβρίου 2005,

- 60 ημέρες για προϊόντα της κατηγορίας "πετρέλαια εξωτερικής καύσης — fuel oils" και 41 ημέρες για τις υπόλοιπες κατηγορίες προϊόντων έως την 31η Δεκεμβρίου 2006,

- 70 ημέρες για προϊόντα της κατηγορίας "πετρέλαια εξωτερικής καύσης — fuel oils" και 49 ημέρες για τις υπόλοιπες κατηγορίες προϊόντων έως την 31η Δεκεμβρίου 2007,

- 80 ημέρες για προϊόντα της κατηγορίας "πετρέλαια εξωτερικής καύσης — fuel oils" και 67 ημέρες για τις υπόλοιπες κατηγορίες προϊόντων έως την 31η Δεκεμβρίου 2008,

- 90 ημέρες κατανάλωσης για όλες τις κατηγορίες προϊόντων μέχρι τις 31 Δεκεμβρίου 2009.

--------------------------------------------------
12003T/TTE/03

Συνθήκη μεταξύ του Βασιλείου του Βελγίου, του Βασιλείου της Δανίας, της Ομοσπονδιακής Δημοκρατίας της Γερμανίας, της Ελληνικής Δημοκρατίας, του Βασιλείου της Ισπανίας, της Γαλλικής Δημοκρατίας, της Ιρλανδίας, της Ιταλικής Δημοκρατίας, του Μεγάλου Δουκάτου του Λουξεμβούργου, του Βασιλείου των Κάτω Χωρών, της Δημοκρατίας της Αυστρίας, της Πορτογαλικής Δημοκρατίας, της Δημοκρατίας της Φινλανδίας, του Βασιλείου της Σουηδίας, του Ηνωμένου Βασιλείου της Μεγάλης Βρετανίας και Βορείου Ιρλανδίας (κρατών μελών της Ευρωπαϊκής Ένωσης) και της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λετονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας της Σλοβακικής Δημοκρατίας, για την προσχώρηση της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λετονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας στην Ευρωπαϊκή Ένωση - Άρθρο 3



Επίσημη Εφημερίδα αριθ. L 236 της 23/09/2003 σ. 0022 - 0022
12003T009

Πράξη περί των όρων προσχωρήσεως της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λετονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας και των προσαρμογών των Συνθηκών επί των οποίων βασίζεται η Ευρωπαϊκή Ένωση - Μερος πρωτο : Αρχες - Άρθρο 9



Επίσημη Εφημερίδα αριθ. L 236 της 23/09/2003 σ. 0036 - 0036
36. Δήλωση της Δημοκρατίας της Μάλτας για τη νησιωτική περιοχή του Gozo

Η Κυβέρνηση της Μάλτας,

Σημειώνοντας ότι η νησιωτική περιοχή του Gozo παρουσιάζει οικονομικές και κοινωνικές ιδιαιτερότητες καθώς και μειονεκτήματα που οφείλονται στις συνδυασμένες επιπτώσεις των χαρακτηριστικών της: είναι διπλά νησιωτική, το φυσικό περιβάλλον είναι ευαίσθητο, ο πληθυσμός λιγοστός αλλά πυκνός και οι εγγενείς πόροι περιορισμένοι,

Σημειώνοντας ότι το κατά κεφαλήν Ακαθάριστο Εγχώριο Προϊόν της νησιωτικής περιοχής του Gozo είναι σημαντικά χαμηλότερο από το ΑΕΓχΠ της Μάλτας ως συνόλου,

Σημειώνοντας ότι η Μάλτα εφαρμόζει ειδικές οικονομικές και κοινωνικές πολιτικές για τη νησιωτική περιοχή του Gozo, με στόχο την αντιμετώπιση των μόνιμων διαρθρωτικών μειονεκτημάτων από τα οποία πλήττεται,

Αναγνωρίζοντας ότι, μετά την προσχώρηση της Μάλτας στην Ευρωπαϊκή Ένωση, ως αποτέλεσμα της συμφωνίας σχετικά με την επιλεξιμότητα της Μάλτας για τους στόχους των Διαρθρωτικών Ταμείων και για τη συνδρομή του Ταμείου Συνοχής, καθώς και των συμφωνιών σχετικά με το μηδενικό συντελεστή ΦΠΑ για τις εσωτερικές μεταφορές επιβατών και σχετικά με τη μεταβατική περίοδο για τις εσωτερικές μεταφορές γεωργικών προϊόντων, η περιοχή του Gozo θα ωφεληθεί από ειδικά μέτρα αντιμετώπισης των διαρθρωτικών της μειονεκτημάτων, και επί πλέον θα συμμετέχει σε μέτρα γενικότερης οικονομικής και κοινωνικής ωφέλειας,

Αναγνωρίζοντας περαιτέρω ότι η ταξινόμηση NUTS 3 της περιοχής του Gozo δεν μπορεί, από μόνη της, να εξασφαλίσει την εφαρμογή της δηλωμένης δέσμευσης της Ευρωπαϊκής Ένωσης να λαμβάνει μέτρα υπέρ των λιγότερο ευνοημένων περιοχών,

Δηλώνει ότι, πριν από το τέλος κάθε κοινοτικής δημοσιονομικής περιόδου που συνεπάγεται επανακαθορισμό της κοινοτικής περιφερειακής πολιτικής, η Μάλτα θα ζητά από την Επιτροπή να υποβάλει στο Συμβούλιο έκθεση με θέμα την οικονομική και κοινωνική κατάσταση της περιοχής του Gozo, και, ιδίως, τις διαφορές των επιπέδων κοινωνικής και οικονομικής ανάπτυξης μεταξύ Gozo και Μάλτας. Θα ζητείται από την Επιτροπή να προτείνει κατάλληλα μέτρα, εφόσον απαιτούνται, στο πλαίσιο της κοινοτικής περιφερειακής πολιτικής ή άλλων σχετικών κοινοτικών πολιτικών, προκειμένου να εξασφαλίζεται η συνεχής μείωση των ανομοιοτήτων μεταξύ Gozo και Μάλτας και η περαιτέρω ενσωμάτωση του Gozo στην εσωτερική αγορά με δίκαιους όρους. Ειδικότερα, στην περίπτωση που η Μάλτα, ως σύνολο, δεν θα είναι πλέον επιλέξιμη για ορισμένα μέτρα της περιφερειακής πολιτικής, η έκθεση αυτή θα εκτιμά εάν η περιοχή του Gozo, λόγω της ιδιαίτερης οικονομικής κατάστασης, δικαιολογείται να εξακολουθήσει να είναι επιλέξιμη για τα μέτρα αυτά και υπό ποιές προϋποθέσεις, κατά την περίοδο αναφοράς.

--------------------------------------------------
Άρθρο 5

1. Τα νέα κράτη μέλη προσχωρούν με την παρούσα Πράξη στις αποφάσεις και συμφωνίες τις οποίες υιοθέτησαν οι αντιπρόσωποι των Κυβερνήσεων των κρατών μελών συνερχόμενοι στο πλαίσιο του Συμβουλίου. Αναλαμβάνουν την υποχρέωση να προσχωρήσουν από την ημερομηνία προσχώρησης σε όλες τις άλλες συμφωνίες που συνήψαν τα παρόντα κράτη μέλη, οι οποίες αφορούν τη λειτουργία της Ένωσης ή συνδέονται με τις δραστηριότητές της.

2. Τα νέα κράτη μέλη αναλαμβάνουν την υποχρέωση να προσχωρήσουν στις συμβάσεις που προβλέπονται από το άρθρο 293 της Συνθήκης ΕΚ και σε εκείνες που είναι απαραίτητες για την επίτευξη των στόχων της Συνθήκης ΕΚ, καθώς και στα πρωτόκολλα περί της ερμηνείας των συμβάσεων αυτών από το Δικαστήριο, που υπεγράφησαν από τα παρόντα κράτη μέλη, και να αρχίσουν για το σκοπό αυτό διαπραγματεύσεις με τα παρόντα κράτη μέλη για να επιφέρουν σε αυτές τις αναγκαίες προσαρμογές.

3. Τα νέα κράτη μέλη ευρίσκονται στην ίδια θέση με τα παρόντα κράτη μέλη όσον αφορά τις δηλώσεις, ψηφίσματα ή άλλες θέσεις του Ευρωπαϊκού Συμβουλίου, καθώς και εκείνες του Συμβουλίου, που αφορούν την Κοινότητα ή την Ένωση και υιοθετήθηκαν με κοινή συμφωνία από τα κράτη μέλη· κατά συνέπεια, σέβονται τις αρχές και κατευθύνσεις που απορρέουν από αυτές τις δηλώσεις, ψηφίσματα ή άλλες θέσεις, και λαμβάνουν τα μέτρα που ενδέχεται να καταστούν αναγκαία για να εξασφαλισθεί η εφαρμογή τους.

--------------------------------------------------
Άρθρο 19

Στο άρθρο 299 της Συνθήκης ΕΚ, η παράγραφος 1 αντικαθίσταται από το ακόλουθο κείμενο:

"1. Η παρούσα Συνθήκη εφαρμόζεται στο Βασίλειο του Βελγίου, την Τσεχική Δημοκρατία, το Βασίλειο της Δανίας, την Ομοσπονδιακή Δημοκρατία της Γερμανίας, τη Δημοκρατία της Εσθονίας, την Ελληνική Δημοκρατία, το Βασίλειο της Ισπανίας, τη Γαλλική Δημοκρατία, την Ιρλανδία, την Ιταλική Δημοκρατία, την Κυπριακή Δημοκρατία, τη Δημοκρατία της Λετονίας, τη Δημοκρατία της Λιθουανίας, το Μεγάλο Δουκάτο του Λουξεμβούργου, τη Δημοκρατία της Ουγγαρίας, τη Δημοκρατία της Μάλτας, το Βασίλειο των Κάτω Χωρών, τη Δημοκρατία της Αυστρίας, τη Δημοκρατία της Πολωνίας, την Πορτογαλική Δημοκρατία, τη Δημοκρατία της Σλοβενίας, τη Σλοβακική Δημοκρατία, τη Δημοκρατία της Φινλανδίας, το Βασίλειο της Σουηδίας και το Ηνωμένο Βασίλειο της Μεγάλης Βρετανίας και Βορείου Ιρλανδίας."

--------------------------------------------------
III. ΚΟΙΝΟΤΙΚΑ ΣΧΕΔΙΑ ΚΑΙ ΥΠΟΔΕΙΓΜΑΤΑ

32002 R 0006: Κανονισμός (ΕΚ) αριθ. 6/2002 του Συμβουλίου, της 12ης Δεκεμβρίου 2001, για τα κοινοτικά σχέδια και υποδείγματα (ΕΕ L 3, 5.1.2002, σ. 1).

Μετά το άρθρο 110, παρεμβάλλεται το ακόλουθο άρθρο:

"Άρθρο 110α

Διατάξεις σχετικές με τη διεύρυνση της Κοινότητας

1. Από την ημερομηνία της προσχώρησης της Τσεχικής Δημοκρατίας, της Εσθονίας, της Κύπρου, της Λετονίας, της Λιθουανίας, της Ουγγαρίας, της Μάλτας, της Πολωνίας, της Σλοβενίας και της Σλοβακίας (στο εξής "νέο κράτος μέλος" ή "νέα κράτη μέλη") κοινοτικό σχέδιο ή υπόδειγμα το οποίο προστατεύεται ή για το οποίο έχει υποβληθεί αίτηση σύμφωνα με τον παρόντα κανονισμό πριν από την ημερομηνία της προσχώρησης, επεκτείνεται στην επικράτεια αυτών των κρατών μελών ώστε να παράγει ισοδύναμα αποτελέσματα σε ολόκληρη την Κοινότητα.

2. Η αίτηση καταχώρησης κοινοτικού σχεδίου ή υποδείγματος δεν μπορεί να απορρίπτεται βάσει κανενός από τους λόγους απαραδέκτου που απαριθμούνται στο άρθρο 47, παράγραφος 1, εάν οι λόγοι αυτοί κατέστησαν εφαρμοστέοι απλώς και μόνο λόγω της προσχώρησης νέου κράτους μέλους.

3. Ένα κοινοτικό σχέδιο ή υπόδειγμα, σύμφωνα με την παράγραφο 1, μπορεί να μην κηρύσσεται άκυρο βάσει του άρθρου 25, παράγραφος 1, εφόσον οι λόγοι της ακυρότητας κατέστησαν εφαρμοστέοι απλώς και μόνο λόγω της προσχώρησης νέου κράτους μέλους.

4. Ο αιτών ή ο κάτοχος προγενέστερου δικαιώματος σε νέο κράτος μέλος μπορεί να αντιτάσσεται στη χρήση κοινοτικού σχεδίου ή υποδείγματος που εμπίπτει στο άρθρο 25, παράγραφος 1, σημεία δ), ε) ή στ), στο έδαφος στο οποίο προστατεύεται το προγενέστερο δικαίωμα. Για τον σκοπό της διάταξης αυτής, ως "προγενέστερο δικαίωμα" νοείται το δικαίωμα το οποίο έχει αποκτηθεί ή ασκηθεί καλόπιστα πριν από την προσχώρηση.

5. Οι παράγραφοι 1, 3 και 4 ισχύουν επίσης για μη καταχωρημένα κοινοτικά σχέδια ή υποδείγματα. Σύμφωνα με το άρθρο 11, σχέδιο ή υπόδειγμα το οποίο δεν έχει καταστεί δημόσιο στο έδαφος της Κοινότητας, δεν απολαύει προστασίας ως μη καταχωρηθέν κοινοτικό σχέδιο ή υπόδειγμα."

--------------------------------------------------
8. ΚΟΙΝΩΝΙΚΗ ΠΟΛΙΤΙΚΗ ΚΑΙ ΑΠΑΣΧΟΛΗΣΗ

ΥΓΕΙΑ ΚΑΙ ΑΣΦΑΛΕΙΑ

1. 31989 L 0654: Οδηγία 89/654/ΕΟΚ του Συμβουλίου, της 30ής Νοεμβρίου 1989, σχετικά με τις ελάχιστες προδιαγραφές ασφάλειας και υγείας στους χώρους εργασίας (Πρώτη ειδική οδηγία κατά την έννοια του άρθρου 16, παράγραφος 1 της οδηγίας 89/391/ΕΟΚ) (ΕΕ L 393, 30.12.1989, σ. 1).

Στη Λετονία, η οδηγία 89/654/ΕΟΚ δεν εφαρμόζεται έως την 31η Δεκεμβρίου 2004 όσον αφορά τις εγκαταστάσεις που ευρίσκονται ήδη σε χρήση στις 27 Μαρτίου 2002.

Από την ημερομηνία της προσχώρησης και έως το τέλος της προαναφερθείσας περιόδου, η Λετονία συνεχίζει να παρέχει τακτικά στην Επιτροπή ενημερωμένες πληροφορίες σχετικά με το χρονοδιάγραμμα και τα μέτρα που λαμβάνονται προκειμένου να εξασφαλισθεί η συμμόρφωση προς την οδηγία.

2. 31989 L 0655: Οδηγία 89/655/ΕΟΚ του Συμβουλίου, της 30ής Νοεμβρίου 1989, σχετικά με τις ελάχιστες προδιαγραφές ασφάλειας και υγείας για τη χρησιμοποίηση εξοπλισμού από τους εργαζομένους κατά την εργασία τους (Δεύτερη ειδική οδηγία κατά την έννοια του άρθρου 16, παράγραφος 1 της οδηγίας 89/391/ΕΟΚ) (ΕΕ L 393, 30.12.1989, σ. 13), όπως τροποποιήθηκε τελευταία από:

- 32001 L 0045: Οδηγία 2001/45/ΕΚ του Ευρωπαϊκού Κοινοβουλίου και του Συμβουλίου της 27.6.2001 (ΕΕ L 195, 19.7.2001, σ. 46).

Στη Λετονία, η οδηγία 89/655/ΕΟΚ δεν εφαρμόζεται μέχρι την 1η Ιουλίου 2004 για τον εξοπλισμό ο οποίος εχρησιμοποιείτο ήδη την 13η Δεκεμβρίου 2002.

Από την ημερομηνία της προσχώρησης και έως το τέλος της προαναφερθείσας περιόδου, η Λετονία συνεχίζει να παρέχει τακτικά στην Επιτροπή ενημερωμένες πληροφορίες σχετικά με το χρονοδιάγραμμα και τα μέτρα που λαμβάνονται προκειμένου να εξασφαλισθεί η συμμόρφωση προς την οδηγία.

3. 31990 L 0270: Οδηγία 90/270/ΕΟΚ του Συμβουλίου, της 29ης Μαΐου 1990, σχετικά με τις ελάχιστες προδιαγραφές ασφάλειας και υγείας κατά την εργασία σε εξοπλισμό με οθόνη οπτικής απεικόνισης (Πέμπτη ειδική οδηγία κατά την έννοια του άρθρου 16, παράγραφος 1 της οδηγίας 89/391/ΕΟΚ (ΕΕ L 156, 21.6.1990, σ. 14).

Στη Λετονία, η οδηγία 90/270/ΕΟΚ δεν εφαρμόζεται έως την 31η Δεκεμβρίου 2004 όσον αφορά τον εξοπλισμό που ευρίσκεται ήδη σε χρήση την 1η Ιουνίου 2001.

Από την ημερομηνία της προσχώρησης και έως το τέλος της προαναφερθείσας περιόδου, η Λετονία συνεχίζει να παρέχει τακτικά στην Επιτροπή ενημερωμένες πληροφορίες σχετικά με το χρονοδιάγραμμα και τα μέτρα που λαμβάνονται προκειμένου να εξασφαλισθεί η συμμόρφωση προς την οδηγία.

--------------------------------------------------
Άρθρο ΙΙΙ-266

1. Η Ένωση αναπτύσσει κοινή πολιτική στους τομείς του ασύλου, της επικουρικής προστασίας και της προσωρινής προστασίας με στόχο να παρέχεται το κατάλληλο καθεστώς σε οποιοδήποτε υπήκοο τρίτης χώρας χρήζει διεθνούς προστασίας και να εξασφαλίζεται η τήρηση της αρχής της μη επαναπροώθησης. Η πολιτική αυτή πρέπει να συνάδει με τη Σύμβαση της Γενεύης της 28ης Ιουλίου 1951 και με το Πρωτόκολλο της 31ης Ιανουαρίου 1967 για το καθεστώς των προσφύγων, καθώς και με άλλες συναφείς συμβάσεις.

2. Για τους σκοπούς της παραγράφου 1, ευρωπαϊκός νόμος ή νόμος-πλαίσιο θεσπίζει μέτρα όσον αφορά το κοινό ευρωπαϊκό σύστημα ασύλου, στο οποίο περιλαμβάνονται:

α) ενιαίο καθεστώς ασύλου υπέρ των υπηκόων τρίτων χωρών, το οποίο ισχύει σε όλη την Ένωση,

β) ενιαίο καθεστώς επικουρικής προστασίας για τους υπηκόους τρίτων χωρών που χρήζουν διεθνούς προστασίας, χωρίς να τους χορηγείται ευρωπαϊκό άσυλο,

γ) κοινό σύστημα για την προσωρινή προστασία των εκτοπισμένων προσώπων σε περιπτώσεις μαζικής εισροής,

δ) κοινές διαδικασίες για τη χορήγηση και ανάκληση του ενιαίου καθεστώτος ασύλου ή επικουρικής προστασίας,

ε) κριτήρια και μηχανισμοί καθορισμού του κράτους μέλους που είναι υπεύθυνο για την εξέταση της αίτησης ασύλου ή επικουρικής προστασίας,

στ) προδιαγραφές σχετικά με τις προϋποθέσεις υποδοχής αιτούντων άσυλο ή επικουρικής προστασίας,

ζ) εταιρικές σχέσεις και συνεργασία με τρίτες χώρες για τη διαχείριση των ροών προσώπων που ζητούν άσυλο ή επικουρική ή προσωρινή προστασία.

3. Εφόσον ένα ή περισσότερα κράτη μέλη αντιμετωπίζουν επείγουσα κατάσταση, λόγω αιφνίδιας εισροής υπηκόων τρίτων χωρών, το Συμβούλιο μπορεί να εκδίδει, μετά από πρόταση της Επιτροπής, ευρωπαϊκούς κανονισμούς ή αποφάσεις για τη λήψη προσωρινών μέτρων υπέρ του εν λόγω κράτους μέλους ή των εν λόγω κρατών μελών. Αποφασίζει μετά από διαβούλευση με το Ευρωπαϊκό Κοινοβούλιο.

--------------------------------------------------
Άρθρο ΙΙΙ-145

Για τους σκοπούς του Συντάγματος, ως υπηρεσίες νοούνται οι παροχές που κατά κανόνα προσφέρονται έναντι αμοιβής, εφόσον δεν διέπονται από τις διατάξεις τις σχετικές με την ελεύθερη κυκλοφορία των προσώπων, των εμπορευμάτων και των κεφαλαίων.

Οι υπηρεσίες περιλαμβάνουν ιδίως:

α) βιομηχανικές δραστηριότητες,

β) εμπορικές δραστηριότητες,

γ) βιοτεχνικές δραστηριότητες,

δ) δραστηριότητες των ελεύθερων επαγγελμάτων.

Με την επιφύλαξη του υποτμήματος 2 που αφορά την ελευθερία εγκατάστασης, ο παρέχων υπηρεσία μπορεί, για την εκτέλεση της παροχής του, να ασκήσει προσωρινά τη δραστηριότητά του στο κράτος μέλος όπου παρέχεται η υπηρεσία υπό τους ίδιους όρους με τους ισχύοντες για τους υπηκόους του εν λόγω κράτους.

--------------------------------------------------
Συνθήκη για τη θέσπιση Συντάγματος της Ευρώπης - ΜΕΡΟΣ Ι - ΤΙΤΛΟΣ VI - Ο ΔΗΜΟΚΡΑΤΙΚΟΣ ΒΙΟΣ ΤΗΣ ΕΝΩΣΗΣ - Άρθρο I-49



Επίσημη Εφημερίδα αριθ. 310 της 16/12/2004 σ. 0035 - 0035



Άρθρο Ι-49 Ο Ευρωπαίος Διαμεσολαβητής Το Ευρωπαϊκό Κοινοβούλιο εκλέγει Ευρωπαίο Διαμεσολαβητή, ο οποίος δέχεται τις καταγγελίες για περιπτώσεις κακοδιοίκησης στο πλαίσιο της δράσης των θεσμικών και λοιπών οργάνων ή οργανισμών της Ένωσης υπό τους όρους που προβλέπονται στο Σύνταγμα. Ερευνά τις καταγγελίες αυτές και συντάσσει σχετικές εκθέσεις. Ο Ευρωπαίος Διαμεσολαβητής ασκεί τα καθήκοντά του με πλήρη ανεξαρτησία. --------------------------------------------------
Άρθρο ΙΙΙ-174

Εάν η Επιτροπή διαπιστώσει ότι οι διαφορές μεταξύ των νομοθετικών, κανονιστικών ή διοικητικών διατάξεων των κρατών μελών νοθεύουν τους όρους ανταγωνισμού εντός της εσωτερικής αγοράς και προκαλούν στρέβλωση που πρέπει να εξαλειφθεί, διαβουλεύεται με τα ενδιαφερόμενα κράτη μέλη.

Εάν οι διαβουλεύσεις αυτές δεν καταλήξουν σε συμφωνία, ευρωπαϊκός νόμος-πλαίσιο θεσπίζει τα μέτρα που είναι αναγκαία για την εξάλειψη της εν λόγω στρέβλωσης. Μπορεί επίσης να ληφθεί κάθε άλλο πρόσφορο μέτρο που προβλέπεται από το Σύνταγμα.

--------------------------------------------------
Συνθήκη για τη θέσπιση Συντάγματος της Ευρώπης - ΤΕΛΙΚΗ ΠΡΑΞΗ - A.Δηλώσεις σχετικά με διατάξεις του Συντάγματος - 9.Δήλωση σχετικά με τα άρθρα Ι-43 και ΙΙΙ-329



Επίσημη Εφημερίδα αριθ. 310 της 16/12/2004 σ. 0423 - 0423



9. Δήλωση σχετικά με τα άρθρα Ι-43 και ΙΙΙ-329 Η Διάσκεψη σημειώνει ότι, με την επιφύλαξη των μέτρων που θεσπίζονται από την Ένωση στο πλαίσιο της ρήτρας αλληλεγγύης προς κράτος μέλος που υπήρξε θύμα τρομοκρατικής επίθεσης ή επλήγη από φυσική ή ανθρωπογενή καταστροφή, οι διατάξεις των άρθρων Ι-43 και ΙΙΙ-329 του Συντάγματος δεν θίγουν το δικαίωμα άλλου κράτους μέλους να επιλέξει το πλέον πρόσφορο μέσον για να εκπληρώσει τη δική του υποχρέωση αλληλεγγύης έναντι του κράτους μέλους αυτού. --------------------------------------------------
12004V216

Συνθήκη για τη θέσπιση Συντάγματος της Ευρώπης - ΜΕΡΟΣ ΙΙΙ - ΠΟΛΙΤΙΚΕΣ ΚΑΙ ΛΕΙΤΟΥΡΓΙΑ ΤΗΣ ΕΝΩΣΗΣ - ΤΙΤΛΟΣ ΙΙΙ - ΕΣΩΤΕΡΙΚΕΣ ΠΟΛΙΤΙΚΕΣ ΚΑΙ ΔΡΑΣΕΙΣ - KEΦΑΛΑΙΟ ΙΙΙ - ΠΟΛΙΤΙΚΕΣ ΣΕ ΑΛΛΟΥΣ ΤΟΜΕΙΣ - Τμήμα 2 - Κοινωνική πολιτική - Άρθρο III-216



Επίσημη Εφημερίδα αριθ. 310 της 16/12/2004 σ. 0097 - 0097
12004V380

Συνθήκη για τη θέσπιση Συντάγματος της Ευρώπης - ΜΕΡΟΣ ΙΙΙ - ΠΟΛΙΤΙΚΕΣ ΚΑΙ ΛΕΙΤΟΥΡΓΙΑ ΤΗΣ ΕΝΩΣΗΣ - ΤΙΤΛΟΣ VI - Η ΛΕΙΤΟΥΡΓΙΑ ΤΗΣ ΕΝΩΣΗΣ - ΚΕΦΑΛΑΙΟ Ι - ΘΕΣΜΙΚΕΣ ΔΙΑΤΑΞΕΙΣ - Τμήμα 1 - Τα θεσμικά όργανα - Υποτμήμα 5 - Το Δικαστήριο της Ευρωπαϊκής Ένωσης - Άρθρο III-380



Επίσημη Εφημερίδα αριθ. 310 της 16/12/2004 σ. 0163 - 0163
Άρθρο ΙΙΙ-130

1. Η Ένωση θεσπίζει τα μέτρα για την εγκαθίδρυση ή την διασφάλιση της λειτουργίας της εσωτερικής αγοράς, σύμφωνα με τις οικείες διατάξεις του Συντάγματος.

2. Η εσωτερική αγορά περιλαμβάνει χώρο χωρίς εσωτερικά σύνορα εντός του οποίου διασφαλίζεται η ελεύθερη κυκλοφορία των προσώπων, των υπηρεσιών, των εμπορευμάτων και των κεφαλαίων σύμφωνα με το Σύνταγμα.

3. Το Συμβούλιο, μετά από πρόταση της Επιτροπής, εκδίδει ευρωπαϊκούς κανονισμούς ή αποφάσεις που καθορίζουν τις κατευθυντήριες γραμμές και τις προϋποθέσεις που απαιτούνται για την εξασφάλιση ισόρροπης προόδου σε όλους τους οικείους τομείς.

4. Κατά τη διατύπωση των προτάσεών της για την υλοποίηση των στόχων των παραγράφων 1 και 2, η Επιτροπή λαμβάνει υπόψη της το μέγεθος των προσπαθειών τις οποίες πρέπει να καταβάλουν, για την εγκαθίδρυση της εσωτερικής αγοράς, ορισμένες οικονομίες που εμφανίζουν διαφορετικό βαθμό ανάπτυξης και μπορεί να προτείνει κατάλληλα μέτρα.

Εάν τα μέτρα αυτά λάβουν τη μορφή παρεκκλίσεων, πρέπει να έχουν προσωρινό χαρακτήρα και να επιφέρουν την ελάχιστη δυνατή διαταραχή στη λειτουργία της εσωτερικής αγοράς.

--------------------------------------------------
Συνθήκη για τη θέσπιση Συντάγματος της Ευρώπης - ΤΕΛΙΚΗ ΠΡΑΞΗ - A.Δηλώσεις σχετικά με διατάξεις του Συντάγματος - 10.Δήλωση σχετικά με το άρθρο Ι-51



Επίσημη Εφημερίδα αριθ. 310 της 16/12/2004 σ. 0423 - 0423



10. Δήλωση σχετικά με το άρθρο Ι-51 Η Διάσκεψη δηλώνει ότι, όταν πρόκειται να θεσπιστούν βάσει του άρθρου Ι-51 κανόνες για την προστασία των δεδομένων προσωπικού χαρακτήρα οι οποίοι μπορεί να έχουν άμεσες συνέπειες για την εθνική ασφάλεια, πρέπει να λαμβάνονται δεόντως υπόψη οι ιδιαιτερότητες του θέματος. Υπενθυμίζει ότι η ισχύουσα νομοθεσία (βλ. ειδικότερα την οδηγία 95/46/ΕΚ) προβλέπει ειδικές παρεκκλίσεις ως προς το θέμα αυτό. --------------------------------------------------
Άρθρο ΙΙΙ-352

1. Η Επιτροπή θεσπίζει τον εσωτερικό της κανονισμό για να διασφαλίσει τη λειτουργία της και τη λειτουργία των υπηρεσιών της. Η Επιτροπή δημοσιεύει τον κανονισμό αυτό.

2. Η Επιτροπή δημοσιεύει ετησίως, ένα μήνα πριν από την έναρξη της συνόδου του Ευρωπαϊκού Κοινοβουλίου, γενική έκθεση σχετικά με τη δραστηριότητα της Ένωσης.

--------------------------------------------------
Άρθρο ΙΙ-84

Δικαιώματα του παιδιού

1. Τα παιδιά έχουν δικαίωμα στην προστασία και τη φροντίδα που απαιτούνται για την καλή διαβίωση τους. Τα παιδιά μπορούν να εκφράζουν ελεύθερα τη γνώμη τους. Η γνώμη τους σχετικά με ζητήματα που τα αφορούν λαμβάνεται υπόψη σε συνάρτηση με την ηλικία και την ωριμότητα τους.

2. Σε όλες τις πράξεις που αφορούν τα παιδιά, είτε επιχειρούνται από δημόσιες αρχές είτε από ιδιωτικούς οργανισμούς, πρωταρχική σημασία πρέπει να δίνεται στο υπέρτατο συμφέρον του παιδιού.

3. Κάθε παιδί έχει δικαίωμα να διατηρεί τακτικές προσωπικές σχέσεις και απ' ευθείας επαφές με τους δύο γονείς του, εκτός εάν τούτο είναι αντίθετο προς το συμφέρον του.

--------------------------------------------------
Άρθρο ΙΙΙ-392

Το Ευρωπαϊκό Κοινοβούλιο, το Συμβούλιο ή η Επιτροπή ζητούν τη γνώμη της Οικονομικής και Κοινωνικής Επιτροπής στις περιπτώσεις που προβλέπει το Σύνταγμα. Μπορούν να ζητούν τη γνώμη της σε όλες τις περιπτώσεις που το κρίνουν σκόπιμο. Η Οικονομική και Κοινωνική Επιτροπή μπορεί επίσης να διατυπώνει γνώμη με δική της πρωτοβουλία.

Εάν το Ευρωπαϊκό Κοινοβούλιο, το Συμβούλιο ή η Επιτροπή το κρίνουν αναγκαίο, τάσσουν στην Οικονομική και Κοινωνική Επιτροπή προθεσμία τουλάχιστον ενός μηνός για να υποβάλει τη γνώμη της. Η προθεσμία υπολογίζεται από τη γνωστοποίηση στον Πρόεδρό της. Μετά την πάροδο της προθεσμίας, η έλλειψη γνώμης δεν εμποδίζει το Ευρωπαϊκό Κοινοβούλιο, το Συμβούλιο ή την Επιτροπή να ενεργήσουν.

Η γνώμη της Οικονομικής και Κοινωνικής Επιτροπής καθώς και τα πρακτικά των συσκέψεών της διαβιβάζονται στο Ευρωπαϊκό Κοινοβούλιο, το Συμβούλιο και την Επιτροπή.

--------------------------------------------------
Συνθήκη για τη θέσπιση Συντάγματος της Ευρώπης - ΜΕΡΟΣ ΙΙΙ - ΠΟΛΙΤΙΚΕΣ ΚΑΙ ΛΕΙΤΟΥΡΓΙΑ ΤΗΣ ΕΝΩΣΗΣ - ΤΙΤΛΟΣ ΙΙΙ - ΕΣΩΤΕΡΙΚΕΣ ΠΟΛΙΤΙΚΕΣ ΚΑΙ ΔΡΑΣΕΙΣ - ΚΕΦΑΛΑΙΟ Ι - ΕΣΩΤΕΡΙΚΗ ΑΓΟΡΑ - Τμήμα 5 - Κανόνες ανταγωνισμού - Υποτμήμα 1 - Κανόνες εφαρμοστέοι επί των επιχειρήσεων - Άρθρο III-164



Επίσημη Εφημερίδα αριθ. 310 της 16/12/2004 σ. 0070 - 0070



Άρθρο ΙΙΙ-164 Μέχρι την έναρξη ισχύος των ευρωπαϊκών κανονισμών που θεσπίζονται κατ' εφαρμογή του άρθρου ΙΙΙ-163, οι αρχές των κρατών μελών αποφασίζουν σχετικά με το επιτρεπτό των συμφωνιών, αποφάσεων και περιπτώσεων εναρμονισμένης πρακτικής, καθώς και με τη καταχρηστική εκμετάλλευση δεσπόζουσας θέσης εντός της εσωτερικής αγοράς, σύμφωνα με το εθνικό τους δίκαιο και με το άρθρο ΙΙΙ-161, ιδίως την παράγραφο του 3, και το άρθρο ΙΙΙ-162. --------------------------------------------------
42. Δήλωση του Βασιλείου των Κάτω Χωρών σχετικά με το άρθρο Ι-55

Το Βασίλειο των Κάτω Χωρών θα συμφωνήσει με την ευρωπαϊκή απόφαση που προβλέπεται στο άρθρο Ι-53 παράγραφος 4, αφ' ης στιγμής αναθεωρηθεί ο ευρωπαϊκός νόμος που προβλέπεται στο άρθρο Ι-54 παράγραφος 3, με ικανοποιητικά αποτελέσματα για το υπερβολικά αρνητικό ισοζύγιο καθαρών πληρωμών των Κάτω Χωρών έναντι του προϋπολογισμού της Ευρωπαϊκής Ένωσης.

--------------------------------------------------